Hindi News: आयुक्त और लिपिक को न्यायिक अभिरक्षा में भेजा
Hindi News »Rajasthan »Sawai Madhopur» आयुक्त और लिपिक को न्यायिक अभिरक्षा में भेजा
आयुक्त और लिपिक को न्यायिक अभिरक्षा में भेजा
कार्यालय संवाददाता | गंगापुर सिटी नगर परिषद कार्यालय में बुधवार रात रिश्वत लेते धरे गए नप आयुक्त जितेंद्र...
Bhaskar News Network | Last Modified - May 18, 2018, 07:00 AM IST
कार्यालय संवाददाता | गंगापुर सिटी
नगर परिषद कार्यालय में बुधवार रात रिश्वत लेते धरे गए नप आयुक्त जितेंद्र शर्मा और लिपिक राहुल कौशल को एसीबी सवाई माधोपुर शाखा ने गुरुवार को भरतपुर में एसीबी के विशेष न्यायालय में पेश किया। न्यायाधीश ने दोनों को एक दिन की न्यायिक अभिरक्षा में भेज दिया है। न्यायाधीश के आदेश के बाद एसीबी ने दोनों आरोपितों को भरतपुर की सेवर जेल पहुंचा दिया। शुक्रवार को दोनों को फिर से न्यायालय में पेश किया जाएगा।
बुधवार रात एसीबी की टीम आयुक्त और लिपिक को लेकर सवाई माधोपुर ले गई थी। दोनों आरोपितों की रात सवाई माधोपुर में ही कटी। गुरुवार दोपहर एसीबी टीम दोनों को एसीबी विशेष न्यायाधीश के समक्ष पेश करने के लिए एसीबी टीम सवाई माधोपुर से रवाना हुई। टीम ने दोनों को एसीबी के विशेष न्यायाधीश तनवीर अहमद के समक्ष पेश किया जहां से दोनों को जेल भेजने के आदेश दिए गए। न्यायालय के आदेशों के बाद एसीबी अधिकारियों ने दोनों को सेवर जेल भेज दिया।
नगर परिषद में दिनभर सन्नाटा
आम दिनों में लोगों की आवाजाही से आबाद रहने वाले नगर परिषद कार्यालय में गुरुवार को सन्नाटा पसरा रहा। कार्यालय में कार्मिक डरे सहमे नजर आए, हर किसी की जुबान पर बुधवार को हुए ट्रेप का घटनाक्रम ही था। हर कोई अपनी तरह से कयास लगा रहा था कि अब आगे क्या होगा। आयुक्त और लिपिक की जमानत कब तक होगी और उन्हें कब तक जेल में ही रहना पड़ेगा, इस बारे कर्मचारी और परिषद कार्यालय आने वाले लोग इस बारे में चर्चा करते देखे गए।
गंगापुर नगर परिषद में सन्नाटा
टाइम लाइन से जानिए कब क्या हुआ
बुधवार रात 8:00 बजे : लिपिक राहुल कौशल को पांच हजार रुपए की रिश्वत लेते एसीबी ने धर दबोचा। हाथ धुलवाए तो रंग आया।
बुधवार रात 9:00 बजे: पूछताछ में राहुल ने बताया कि ये रुपए उसने आयुक्त जितेंद्र शर्मा के लिए लिए हैं। एसीबी टीम ने आयुक्त और उनके कार्यालय को अपने कब्जे में लिया।
बुधवार रात 10 बजे: आयुक्त के कार्यालय में एसीबी ने फाइलें खंगाली, रिश्वत वाले मामले की फाइल जब्त
बुधवार रात 11:30 बजे: नप परिसर स्थित आयुक्त के आवास की तलाशी
बुधवार रात 12:00 बजे: आयुक्त और लिपिक औपचारिक तौर पर गिरफ्तार
बुधवार रात 12:30 बजे: गिरफ्तारी के बाद एसीबी ने आयुक्त और लिपिक का सामान्य चिकित्सालय में स्वास्थ परीक्षण कराया।
बुधवार रात 1:00 बजे: आयुक्त और लिपिक को लेकर एसीबी की टीम सवाई माधोपुर के लिए रवाना।
गुरुवार दोपहर 11:30 बजे: एसीबी टीम आयुक्त और लिपिक को लेकर भरतपुर एसीबी कोर्ट के लिए रवाना
गुरुवार दोपहर 3:50 बजे: विशेष एसीबी न्यायाधीश तनवीर अहमद के समक्ष उनके अस्थायी आवास सर्किट हाउस में दोनों आरोपितों को पेश किया।
गुरुवार दोपहर 4:20 बजे: एसीबी अधिकारियों ने न्यायाधीश के समक्ष अपनी दलीलें पेश की और मामले के बारे में न्यायाधीश को अवगत कराया।
गुरुवार दोपहर 4:22 बजे: विशेष न्यायाधीश ने आयुक्त और लिपिक को जेल भेजने के आदेश दिए।
7 महीने की मासूम से दुष्कर्म के दोषी को ढाई महीने में फांसी की सजा, नए कानून के तहत राजस्थान में पहला फैसला 1 mins
सीआईए ने कहा- चीन ने अमेरिका के खिलाफ शीत युद्ध छेड़ा, वह हमारी सुपरपावर की हैसियत मिटाना चाहता है 57 mins
संसद में राहुल के गले मिलने पर मोदी ने कहा- कुछ लोग अविश्वास का कारण नहीं बता पाए तो गले पड़ गए 12 mins
राहुल ने कहा- मोदी भाषण के जरिए नफरत फैला रहे; जेटली बोले- कांग्रेस अध्यक्ष ने भारतीय राजनीति की छवि खराब की 15 mins
1968 के विमान हादसे में मृत सैनिक का शव हिमाचल में मिला, 50 साल से ढूंढे जा रहे 102 शव; अब तक 6 मिले 16 mins
स्मृति शेष: अस्वस्थता के दौरान भी अपने लिखे फिल्मी गीत गुनगुनाते थे गोपालदास नीरज 35 mins
राहुल ने संसद में कहा- आपके लिए मैं पप्पू हूं, लेकिन दिल में नफरत नहीं; ट्विटर पर भाजपा नेताओं ने चुटकी ली 46 mins
चंद्रबाबू नायडू ने कहा- अविश्वास प्रस्ताव बहुमत के खिलाफ नैतिकता का प्रस्ताव था, विपक्ष की जीत हुई Just Now
जाह्नवी कपूर और ईशान खट्टर की 'धड़क' ने पहले दिन बॉक्सऑफिस पर कमाए 8. 71 करोड़ रुपए 28 mins
सेनेटरी नैपकीन पर नहीं लगेगा GST, TV-फ्रिज और वॉशिंग मशीन हुए सस्‍ते, GST काउंसिल ने घटाए रेट 1 mins
शाजिया कैसर ने खोला मोचियों वाला बिजनेस, बिहार में हो गई मशहूर, एक लाख लगाई थी पूंजी 53 mins
इंडिया के 5 सबसे महंगे प्रेसिडेंशियल सुईट, एक रात का किराया है 15 लाख 52 mins